cyanic-selkie/wikianc huggingface dataset:
புறப்பரப்பு அறிவியல்
thumb|250x250px|குயினோகிரிடோன் பரப்புகவரப்பட்டுள்ள கிராபைட் பரப்புக் கவர்ச்சி என்பது புறப்பரப்பு பண்பாகும். கரைசல்களின் புறப்பரப்பில் இப்பண்பு காணப்படுகிறது. ஒரு திரவம் அல்லது திண்மத்தின் பரப்பின் மீது ஒரு சேர்மத்தின் செறிவு அதிகரிப்பதே பரப்புக் கவர்ச்சியாகும். இரண்டு நிலைமைகள் சந்திக்கும் எல்லையில் ஓரு சேர்மத்தின் செறிவு இரண்டு நிலைமைகளிலும் உள்ளதை விட அதிகமாக இருக்குமானால் அச்சேர்மம் பரப்பினால் கவரப்பட்டுள்ளது எனலாம். இப்பண்பே பரப்புக் கவர்ச்சி என அழைக்கப்படுகிறது. திண்மங்களின் மீது வாயுக்கள் பரப்புக் கவரப்படுவது ஓரு பொதுவான பண்பாகும். கல் கரியானது (தேங்காய் மட்டை கல்கரி) வாயுக்களை பரப்புக் கவரும் தன்மையை அதிகமாக பெற்றுள்ளது. சிலிக்கால் ஜெல் கூட பெரும்பான்மையான வாயுக்களை பரப்புக் கவர பயன்படுத்தப்படுகிறது. வாயு அல்லது ஆவி அல்லது கரைசலிலுள்ள கரைபொருள் ஆகியவற்றை எடுத்துக் கொள்ளும் திண்மம் பரப்புக் கவரும் பொருள்  திண்மத்தின் புறப்பரப்பில் உள்ள கரைபொருள் அல்லது வாயுவானது பரப்புக் கவரப்பட்ட பொருள்  எனவும் அழைக்கப்படுகிறது.
திருவண்ணாமலை மாவட்ட ஆசிரியர்கள் உருவாக்கிய கட்டுரைகள் பகுப்பு:புறப்பரப்பு அறிவியல் பகுப்பு:திருவண்ணாமலை மாவட்ட ஆசிரியர்கள் தொடங்கிய கட்டுரைகள்
டேனிய மொழி
டேனிய மொழி (dansk, dansk sprog ) இந்திய-ஐரோப்பிய மொழிக் குடும்பத்தில் உள்ள செருமானிய மொழிகளின் துணைக் குழுவான, வட செருமானிய மொழிகளுள் (எசுக்காண்டினாவியா மொழிகள் என்றும் குறிப்பிடப்படுவது உண்டு) ஒன்று ஆகும். இது சுமார் 5.5 மில்லியன் மக்களால் பேசப்படுகின்றது. இம் மொழியைப் பேசுவோரில் பெரும்பாலோர் டென்மார்க் நாட்டைச் சேர்ந்தவர்கள். இம் மொழியினர் 50,000 வரை செருமனியில் சில பகுதிகளிலும் வாழ்கிறார்கள். எனவே, செருமனியில் டேனிய மொழி சிறுபான்மையினர் மொழியாக உள்ளது. தற்போது வரையறுக்கப்பட்ட தன்னாட்சிப் பகுதிகளாக உள்ள கிறீன்லாந்து, ஃபாரோ தீவுகள் போன்ற டென்மார்க்கின் ஆட்சிப்பகுதிகளில் அதிகாரநிலைத் தகுதி பெற்றிருப்பதுடன், பாடசாலைகளில் கட்டாய பாடமாகவும் உள்ளது. அமெரிக்காக் கண்டங்களிலும், அர்கெந்தீனா, ஐக்கிய அமெரிக்கா, கனடா போன்ற நாடுகளில் இம் மொழி பேசுவோர் வாழ்கின்றனர்.
வெளியிணைப்புகள்
பகுப்பு:டென்மார்க் பகுப்பு:செருமானிய மொழிகள்
ஓடச்சிக்கோட்டை
ஓடச்சிக்கோட்டை என்பது கன்னியாகுமரி மாவட்டத்திலுள்ள புகழ்பெற்ற ஒரு கோட்டையாகும். இது மார்த்தாண்டம்- தேங்காய்ப்பட்டணம் சாலையில் மார்த்தாண்டத்திலிருந்து தெற்கே சுமார் நான்கு கிலோமீட்டர் தொலைவில் உள்ளது. இது கல்லாலான ஓர் அரணாகும். தற்போது மிகவும் சிதலமடைந்துள்ளது. ஐந்து ஏக்கர் நிலப்பரப்புள்ளது. மதுரை மன்னர் திருமலை நாயக்கரின் தாய் இராணி ஓடச்சி இங்கு வசித்ததால் இப்பெயர் பெற்றதாகத் தெரிகிறது. இராணி ஓடச்சிக்கு பல காலம் குழந்தை இல்லாத நிலையில், ஓர் வழிபாட்டு ஆசானின் அறிவுரைப்படி, அவர் மதுரையிலிருந்து முன்சிரை வந்து, அங்குள்ள இறைவன் திருமலையப்பனை வழிபட்டதாகவும் மரபுக்கதை தெரிவிக்கிறது. அப்பொழுதுதான் இராணி தங்குவதற்கு இக்கோட்டை கட்டப்பட்டதாகவும் இறையருளால் இராணி ஒரு மகனைப் பெற்றாள் என்றும் அம்மகனுக்கு திருமலை என பெயர் சூட்டியதாவும் கூறப்படுகிறது. திருமலை நாயக்கர் மதுரை மன்னராக முடிசூட்டப்பட்டதும் இங்குள்ள கோவிலுக்கு ஒரு தங்க மணிமுடி மற்றும் பல மதிப்புள்ள பொருட்களையும் மனமுவந்து அளித்ததாகவும் கூறுவர்.
ஆதாரம்
பகுப்பு:கன்னியாகுமரி மாவட்ட சுற்றுலாத் தலங்கள்
வழி (ஆங்கிலத் திரைப்படம்)
வழி (The Way) என்பது 2010இல் வெளியான ஓர் அமெரிக்க வாழ்க்கைப் பதிவு திரைப்படம் ஆகும். இப்படத்தைப் புகழ்பெற்ற நடிகர் மார்ட்டின் ஷீன் என்பவர் தம் மகன் எமீலியோ எஸ்தேவெஸ் என்பவரோடு இணைந்து உருவாக்கியுள்ளார்.
எசுப்பானியா நாட்டில் பிரபலமான "சந்தியாகோ திருப்பயணம்" (Camino de Santiago) என்பதை அனைவருக்கும் அறிமுகம் செய்வதற்காக இப்படத்தை உருவாக்கியதாக மார்ட்டின் ஷீன் கூறியுள்ளார். இப்படம் மக்களுக்காக, மனித வாழ்வைப் போற்றுவதற்காக உருவாக்கப்பட்டதே தவிர, எதையும் எதிர்ப்பதற்காக அல்ல என்றும் அவர் குறிப்பிட்டுள்ளார்.
கதை விளக்கம்
கி.பி. 11ஆம் நூற்றாண்டிலிருந்தே கிறித்தவர்கள் திருப்பயணமாகச் செல்கின்ற ஒரு "வழி" ஐரோப்பாவில் எசுப்பானிய நாட்டில் உள்ளது. அது "El Camino de Santiago" (Way of St. James) என அழைக்கப்படுகிறது. ஆண்டுதோறும் திருப்பயணியர் எசுப்பானியாவின் வட மேற்குக் கடற்கரையில் அமைந்துள்ள சந்தியாகோ நகர முதன்மைக் கோவிலுக்குத் திருப்பயணமாகச் சென்று அங்கு அடக்கம் செய்யப்பட்டுள்ள புனித யாக்கோபு (சந்தியாகு, சந்தியாகப்பர்) என்னும் இயேசுவின் திருத்தூதருக்கு வணக்கம் செலுத்துவது வழக்கம்.
அவருடைய மகன் டேனியல் ஒரு திருப்பயணத்தை மேற்கொண்டிருந்தார். எசுப்பானியாவின் வடமேற்குக் கடற்கரையில் புனித யாக்கோபுக்கு அர்ப்பணிக்கப்பட்ட கோவிலுக்கு கால்நடையாகச் சென்று ஓர் ஆன்மிக முயற்சி நிறைவேற்ற விரும்பிய அவர் பிரன்னீய மலைப் பகுதியில் வீசிய கொடும் புயலில் சிக்கி உயிர்துறந்தார். மகனை இழந்த துயரம் தாளாத தாமசு ஏவ்ரி வேதனையால் உள்ளம் உடைந்திருந்த போதிலும், தம் மகன் டேனியல் தொடங்கி நிறைவேற்ற முடியாத பயணத்தைத் தாமே தொடர்ந்து நிறைவேற்றி விடுவதாக உறுதி கொள்கின்றார். இறந்த தம் மகனுடைய சாம்பல் அடங்கிய பெட்டியையும் எடுத்துக்கொண்டு மகனின் கனவை நிறைவேற்றவும் தமது வாழ்வின் பொருளைக் கண்டுகொள்ளவும் நடந்து போகின்றார்.
திருப்பயண "வழி"யில் நடக்கத் தொடங்கிய தாமசு தனிப் பயணியாகச் செல்லவில்லை. வழியில் அவர் உலகெங்கிலுமிருந்து வந்த பல திருப்பயணிகளைச் சந்திக்கின்றார். அவர்கள் ஒவ்வொருவரும் தம் வாழ்க்கையின் பொருள் என்னவென்று கண்டுபிடிக்கும் வகையில் பயணத்தை மேற்கொண்டவர்கள் என்பதை அறிகின்றார் தாமசு.
குறிப்பாக மூன்று பயணிகள் தாமசோடு சேர்ந்துகொள்கிறார்கள். ஒருவர் பெயர் யோஸ்ட். ஆம்ஸ்டர்டாம் நகரிலிருந்து வந்த யோஸ்ட் மிகவும் கனமான மனிதர். அவர் நீண்டதொரு கால்நடைப் பயணத்தை மேற்கொண்டு தமது எடையைக் குறைக்க விரும்புகிறார். அவருடைய தம்பியின் திருமணத்தில் கலந்துகொள்வதற்குத் தமது எடையைக் குறைக்க விரும்புவதாகவும், அப்போது தமது மனைவியும் தம்மை அதிகமாக விரும்புவார் என்றும் தாம் எதிர்பார்ப்பதாக யோஸ்ட் கூறுகிறார். கலகலப்பான மனிதரான யோஸ்ட் தான் முதன்முதலாக தாமசோடு சேர்ந்து நடக்கத் தொடங்குகிறார்.
தாமசோடு சேர்ந்துகொள்கிற இரண்டாம் நபர் பெயர் சேரா (Sarah). கானடா நாட்டவரான சேரா புகைபிடிக்கும் பழக்கம் கொண்டவர். அவருடைய கணவரின் கொடுமை தாளாமல், அவரும் சந்தியாகு நகருக்குக் கால்நடைப் பயணமாகச் சென்று தனது புகைபிடி பழக்கத்தைக் கைவிட விரும்புவதாகக் கூறுகிறார்.
திருப்பயணத்தின்போது தாமசை சந்திக்கின்ற மூன்றாவது ஆள் பெயர் ஜேக் (Jack). அவர் அயர்லாந்து நாட்டவர். ஒரு புகழ்பெற்ற எழுத்தாளராக வேண்டும் என்பது சிறுவயதிலிருந்தே ஜேக்கின் ஆசை. வில்லியம் பட்லர் யீஸ்ட் போன்றோ ஜேம்ஸ் ஜாய்ஸ் போன்றோ தாமும் ஒரு தலைசிறந்த எழுத்தாளராக மாறவேண்டும் என்று கனவு கண்ட ஜேக் தமது கனவு புதினத்தை ஒருபோதுமே எழுதவில்லை. ஒரு படைப்பாளியாக எப்படி மாறுவது என்பது ஜேக்கின் மனத்தை உறுத்திக்கொண்டே இருக்கிறது.
தாமசு, யோஸ்ட், சேரா, ஜேக் ஆகிய நால்வரும் ஒரு சிறு குழுவாக, திருப்பயணத்தைத் தொடர்ந்து "வழி"நடக்கின்றனர். வழியில் அவர்கள் வேறு சில பயணிகளைச் சந்திக்கின்றனர். இருவர் பிரஞ்சு நாட்டவர்; ஒருவர் இத்தாலிய இளைஞர்; இன்னொருவர் வயதில் முதிர்ந்த கத்தோலிக்க குரு தந்தை பிராங்க். அவருடைய சொந்த இடம் நியூயார்க். நடந்து செல்லும் வேளையில் தாமசின் கண்முன் அவருடைய மகனின் உருவம் பயணியர் நடுவே தெரிவதுபோல் ஒரு பிரேமை.
வாழ்க்கை என்பது வாழ்வு அனுபவங்களின் தொகுப்பு மட்டுமல்ல, வாழ்க்கையை எவ்விதத்தில் முன்கொண்டு செல்வது என்பதே திருப்பயணம் என்னும் "வழி" என்பதை இத்திரைப்படம் காட்டுகிறது.
திரைப்பட உருவாக்கம்
திருப்பயணம் முடிந்த பின் ஷீன் தம் மகனோடு "வழி" என்னும் திரைப்படம் உருவாக்குவது பற்றி கலந்துரையாடினார். குறைந்த செலவில் படத்தைத் தயாரிக்கவே ஷீன் எண்ணியிருந்தார். ஆனால் எஸ்தேவெஸ் அவ்வாறு நினைக்கவில்லை. "வழி" என்னும் திரைப்படம் பெரிய அளவில் உருவாகி, மக்களுக்கு ஆழ்ந்த அனுபவத்தை வழங்கவேண்டும் என்ற அவருடைய கருத்தின்படியே படப்பிடிப்பு தொடங்கியது.
இத்திரைப்படத்திற்குத் தூண்டுதலாக இருந்த மற்றொரு படைப்பு ஜேக் ஹிட் என்பவர் எழுதிய "Off the Road: A Modern-Day Walk Down The Pilgrim's Route Into Spain" ஆகும்.
நடிப்பு
படத்தின் மைய நடிகராக மைக்கிள் டக்ளஸ் அல்லது மெல் கிப்சன் என்பவரை அமர்த்தலாம் என்றுதான் மார்ட்டின் ஷீன் முதலில் ஆலோசனை வழங்கினார். ஆனால் தன் தந்தையாகிய மார்ட்டின் ஷீனுக்கு என்றே தாம் கதைவசனத்தை எழுதியதாக எஸ்தேவெஸ் கூறிவிட்டார்.
முக்கிய நடிகர்களைத் தவிர, படத்தில் வருகின்ற திருப்பயணிகர் எல்லாருமே உண்மையிலேயே சந்தியாகு நகர் நோக்கித் திருப்பயணம் சென்றுகொண்டிருந்தவர்கள்தாம். ஒரு காட்சியில் புலம் பெயர் மக்கள் தோன்றுவதும் உண்மையாகவே நிகழ்ந்ததே. அம்மக்கள் எசுப்பானியாவின் பூர்கோசு நகரைச் சார்ந்தவர்கள்.
வரவேற்பு
"வழி" திரைப்படத்திற்கு நல்ல வரவேற்பு இருந்தது. "இப்படம் கொஞ்சம் மெதுவாகச் செல்வதாகத் தோன்றலாம். ஆனால் உள்ளத்து உணர்வை நன்முறையில் வெளிக்கொணர்ந்து, விறுவிறுப்பான வாழ்க்கை நிகழ்ச்சிகளோடு இணைத்துச் செல்வதில் வெற்றிகண்டுள்ளது."
வெளி இணைப்புகள்
பகுப்பு:அமெரிக்கத் திரைப்படங்கள் பகுப்பு:2010 திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:ஆங்கிலத் திரைப்படங்கள்
செஞ்சிறகு ஊசித்தும்பி
செஞ்சிறகு ஊசித்தும்பி (Rhinocypha bisignata) இது ஒரு பூச்சி வகையைச் சார்ந்த தும்பி இனம் ஆகும். பொதுவாக இவை ஊசித்தட்டான் வகையில் கொலொரோபைடியா (Chlorocyphidae) என்ற குடும்பத்தைச் சார்ந்ததாகும். இவ்வகையான தும்பிகள் இந்தியப்பகுதியில் காணப்படுகின்றன.
விளக்கம்
செஞ்சிறகு ஊசித்தும்பிகளின் கண்கள் கறுப்பு கலந்த பழுப்பு நிறத்தில் காணப்படுகின்றன. இவற்றில் ஆண் ஊசித்தும்பிகளின் நெஞ்சுப் பகுதியில் கறுப்பு நிறத்தில் இளமஞ்சள், இளஞ்சிவப்பு, ஆரஞ்சு நிற மெல்லிய பட்டைகளோடு காணப்படும். அதேபோல பெண் தும்பிகளின் நெஞ்சுப் பகுதியில் கறுப்பு நிறத்தில், இளமஞ்சள் பட்டைகளோடு தோற்றமளிக்கும். ஆண்தும்பிகளின் வயிற்றுப் பகுதியில் கறுப்பு மஞ்சள் புள்ளிகளோடு இருக்கும், பெண் தும்பிகளுக்கு அதே நிறங்களில் புள்ளிகள் காணப்பட்டாலும் அவை சற்று வெளிறிய நிறத்தில் இருக்கும்.
இவற்றின் கால்களில் மெல்லிய மயிர்க்கற்றைகள் தென்படும். தலையில் உடலோடு ஒட்டியபடி பின்புறம் உள்ள இறகுகள் ஊடுருவும் தன்மையுடன் அவற்றின் முனையில் சிவப்பு, கறுப்பு நிறத்திட்டு கலந்து காணப்படும். அதேபோல பெண் தும்பிகளின் இறகுகளின் முனையில் இளமஞ்சள், ஆரஞ்சு, இளஞ்சிவப்பு நிறங்களில் தோற்றமளிக்கும். இந்த இறகு நிறத்தாலே, இவை செஞ்சிறகு உசித்தும்பி என்ற பெயரைப் பெற்றுள்ளன.
மேற்கோள்கள்
பகுப்பு:தட்டான்கள்
கன்னங்குளம்
கன்னங்குளம் திருநெல்வேலி மாவட்டத்தின் கடைப்பகுதியில் உள்ள லெவிஞ்சிபுரம் பகுதிக்குட்பட்ட ஒரு கிராமம் ஆகும். லெவிஞ்சிபுரம் பகுதிக்குட்பட்ட ஆறு கிராமங்களில் பெரியது கன்னங்குளம் ஆகும்.
அமைவிடம்
இது திருநெல்வேலி மாநகரிலிருந்து சுமார் 80கிமீ தொலைவில் அமைந்துள்ளது.இது வள்ளியூர் ஊராட்சி ஒன்றியத்திற்குட்பட்ட பகுதியாகும். கன்னங்குளம் இராதாபுரம் வட்டத்தில் அமைந்துள்ளது. இக்கிராமம் வள்ளியூரிலிருந்து 30கிமீ தொலைவிலும்,லெவிஞ்சிபுரத்திலிருந்து 2கிமீ தொலைவிலும், இராதாபுரத்திலிருந்து 25கிமீ தொலைவிலும் அமைந்துள்ளது. இதன் வடக்கு எல்லையாக கன்னியாகுமரி-கூடங்குளம் தேசிய நெடுஞ்சாலையும், தெற்கில் இந்து மகா சமுத்திரமும், கிழக்கில் கூட்டபுளி என்னும் மீன்பிடி கிராமமும் மற்றும் மேற்கே பிராந்தநேரி என்னும் சிறு நதியும் அமைந்துள்ளது.
இவ்வூரில் உள்ள தலங்கள்
இவ்வூரில் இசக்கியம்மன் கோவில்,சுடலைமாடன் கோவில், பெருமாள் சுவாமி கோவில், முத்தாரம்மன் கோவில் மற்றும் பலவகையான கோவில்கள் அமையபெற்றுள்ளன. கிறித்தவ தலங்களான ஆர்.சி.சபை, கானான் சபை, சி.எஸ்.ஐ சபை, பெந்தயகோஸ்தே சபை முதலிய சபைகள் உள்ளன. இவ்வூரில் எந்தவொரு விழாவாக இருந்தாலும் அம்மனை வழிபட்டு ஆரம்பிப்பதையே வழக்கமாகக் கொண்டுள்ளனர்.
முத்தாரம்மன் கோவில்
இவ்வூரின் மத்தியில் முத்தாரம்மன் கோவில் ஒன்று உள்ளது. இந்த கோவிலானது 80வருடங்கள் பழமை வாய்ந்தது.தற்போது புதுப்பிக்கப்பட்டு, வருடத்திற்கு இரு முறை திருவிழா நடாத்தப்பட்டு வருகிறது. பொதுவாக வாரந்தோறும் செவ்வாய்க்கிழமைகளில் முத்தாரம்மனுக்கு சிறப்பு வழிபாடு நடத்தப்படுகிறது. வருடந்தோறும் வைகாசி மற்றும் கார்த்திகை மாதங்களில் திருவிழாக்கள் நடத்தப்படுகின்றன. இதில் வைகாசி மாதம் 10நாள் திருவிழாவும், கார்த்திகை மாதம் 3நாள் கொடைவிழாவும் நடாத்தப்படுகிறது. திருவிழா நாட்களில் ஊர் மக்கள் அனைவரும் ஒன்றுகூடி அம்மனை வழிபட்டு அம்மன் அருள் பெருகின்றனர்.
கல்வி,தொழில்கள்
இவ்வூரில் ஒரு மேல்நிலைப்பள்ளியும், ஒரு நடுநிலைப்பள்ளியும்,இரு மழலையர் பள்ளிகளும் செயல்பட்டுவருகின்றன. இங்கு வாழும் இளந் தலைமுறையினர் அனைவரும் கல்வியறிவு பெற்றவர்களாகவே உள்ளனர். இங்குள்ள பெரும்பாலானோர் பொறியியல், பல்தொழில்நுட்பம், கலை மற்றும் அறிவியல் கல்லூரிகளில் படித்து மற்றும் அந்தந்த துறைகளில் பணிபுரிந்து வருகின்றனர். இங்குள்ள மக்கள் சிலர் சுயதொழில் புரிவோராகவும் இன்னும் சிலர் தொழில் அதிபர்களாகவும் உள்ளனர். பீடி சுற்றும் தொழில் இங்குள்ள பெரும்பான்மையான மக்களின் தொழிலாக உள்ளது.
விவசாயம் மற்றும் உணவு
விவசாயம் இவ்வூர் மக்களின் பிரதான தொழிலாக உள்ளது. ஊரில் பெரும்பான்மையானோர் சொந்தமாக விவசாய நிலம் வைத்துள்ளனர்.விவசாயம் மூலமாக பிச்சி பூக்கள், தென்னை, வாழை, கீரை முதலியன விளைவிக்கப்படுகின்றன. மீன் இப்பகுதி மக்களின் அன்றாட உணவாக உள்ளது.
சுஜாதா (எழுத்தாளர்)
சுஜாதா (மே 3, 1935 – பெப்ரவரி 27, 2008) தமிழகத்தின் குறிப்பிடத்தக்க எழுத்தாளர்களில் ஒருவராவார். இயற்பெயர் ரங்கராஜன். தனது தனிப்பட்ட கற்பனை மற்றும் நடையால் பல வாசகர்களை கவர்ந்துள்ளார். சுஜாதாவின் முதல் கதை 1953-ஆம் ஆண்டு சிவாஜி என்ற பத்திரிக்கையில் வெளிவந்தது. இவர் சிறுகதைகள், புதினங்கள், நாடகங்கள், அறிவியல் நூல்கள், கவிதைகள், கட்டுரைகள், திரைப்பட கதை-வசனங்கள், தொலைக்காட்சி நாடகங்கள் எனப் பல துறைகளில் தன் முத்திரையினைப் பதித்தவர்
வாழ்க்கைக் குறிப்பு
சீரங்கம் ஆண்கள் உயர்நிலைப் பள்ளியில் பள்ளிப் படிப்பை முடித்த சுஜாதா, திருச்சி தூய வளனார் கல்லூரியில் பி.எஸ்சி. (இயற்பியல்) படிப்பை முடித்தார். அதன் பின்னர் சென்னை வந்த சுஜாதா, குரோம்பேட்டை எம்.ஐ.டி.யில் பி.இ. (மின்னணுவியல்) கற்றார். திருச்சி தூய வளனார் கல்லூரியில், அப்துல் கலாம், சுஜாதா இருவரும் ஒரே வகுப்பில் படித்தார்கள்.
அதன் பின்னர் நடுவண் அரசுப் பணியில் சேர்ந்தார். டெல்லியில் முதலில் பணியாற்றினார். 14 ஆண்டுகள், அரசுப் பணியில் இருந்த சுஜாதா, பின்னர் பெங்களூர் பாரத் எலக்ட்ரானிக்ஸ் நிறுவனத்தில் இணைந்தார். அங்கு ரேடார்கள் குறித்த ஆய்வுப் பிரிவிலும், மேலும் பல்வேறு பொறுப்புகளிலும் பணியாற்றினார். பின்னர் பொது மேலாளராக உயர்ந்தார். பதவியிலிருந்து ஓய்வு பெற்ற பின்னர் சென்னைக்குத் திரும்பினார்.
அறிவியலை, ஊடகம் மூலமாக, மக்களிடம் கொண்டு சென்றதற்காக, அவரைப் பாராட்டி, 'தேசிய அறிவியல் தொழில்நுட்பக் கழகம்' அவருக்கு 1993-ஆம் ஆண்டு விருது வழங்கிக் கெளரவித்தது.
மின்னணு வாக்குப் பதிவுப் பொறியை உருவாக்க முக்கியக் காரணமாக இவர் இருந்தார். இதை உருவாக்கிய பாரத் எலெக்ட்ரானிக்ஸ் நிறுவனத்தில் முக்கிய உறுப்பினராக இருந்தார் சுஜாதா.
இப்பொறியை உருவாக்கியதற்காக அவருக்கு வாஸ்விக் விருது வழங்கப்பட்டது.
சுஜாதாவின் எழுத்துப் பணியைப் பாராட்டி, அவருக்கு தமிழக அரசின் கலைமாமணி விருதும் வழங்கப்பட்டுள்ளது.
புனைபெயர்
இவருடைய, "இடது ஓரத்தில்" என்ற சிறுகதை 1962-ஆம் ஆண்டு  குமுதம் இதழில் ரங்கராஜன் என்ற பெயரில் வெளிவந்தது. குமுதம் ரா.கி. ரங்கராஜனின் பெயரும் இவர் பெயரும் குழப்பிக் கொள்ளப்பட்டதால் தன் மனைவி பெயரான, 'சுஜாதா'வைத், தன் புனைபெயராக வைத்துக் கொண்டார். கணையாழி இதழில் கடைசிப் பக்கங்கள் எனும் கட்டுரைத் தொடரை ஸ்ரீரங்கம் எஸ்.ஆர். எனும் பெயரிலும் எழுதி வந்தார்.
புதினங்கள்
அகரவரிசையில். ..
வெளி இணைப்புகள்
பகுப்பு:தமிழக எழுத்தாளர்கள் பகுப்பு:அறிவியல் தமிழ் எழுத்தாளர்கள் பகுப்பு:1935 பிறப்புகள் பகுப்பு:2008 இறப்புகள் பகுப்பு:கலைமாமணி விருது பெற்றவர்கள் பகுப்பு:திருச்சி மக்கள் பகுப்பு:சென்னை எழுத்தாளர்கள் பகுப்பு:திருச்சிராப்பள்ளி எழுத்தாளர்கள்
முலை வரி
முலை வரி அல்லது மார்பக வரி (Breast Tax) (மலையாளம்; തലക്കരം, முலைக்காரம் அல்லது முலை-காரம்) என்பது திருவிதாங்கூர் இராச்சியத்தில் (இன்றைய இந்தியாவின் கேரள மாநிலம்) இதர பிற்படுத்தப்பட்ட வகுப்பினரும், தலித் இந்துக்கள் பொதுவாக தங்கள் மார்பகங்களை மறைக்கும் விதமாக ஆடை அணிய விரும்பும் பெண்களுக்கு 1924 வரை விதிக்கப்பட்ட வரியாகும். இதர பிற்படுத்தப்பட்ட பெண்களுக்கும் தலித் பெண்களுக்கும் மார்பகங்கள் வளரத் தொடங்கும்போது அரசாங்கத்திற்கு முலை வரியைச் செலுத்த வேண்டும் என்று நிர்பந்திக்கப்பட்டனர். இதர பிற்படுத்தப்பட்ட ஆண்கள் தலை-காரம் என்று அழைக்கப்படும் இதேபோன்ற ஒரு வரியை தங்கள் தலைப்பாகைக்காக செலுத்த வேண்டும். திருவிதாங்கூரில் வரி வசூலிப்பவர்கள் ஒவ்வொரு வீட்டிற்கும் சென்று, பூப்பு எய்திய தலித் பெண்களிடமிருந்து முலை வரியை வசூலிப்பார்கள். பெண்ணின் மார்பகங்களின் அளவைப் பொறுத்து வரி வசூலிப்பவர்களால் வரி அளவு மதிப்பிடப்பட்டது.
இதர பிற்படுத்தப்பட்ட பெண்களும் தலித் பெண்களும் தங்கள் மார்பகங்களை மறைக்காமல் இருப்பது திருவிதாங்கூரின் நீண்டகால பாரம்பரியமாக இருந்தது. மேலும், இது ஒரு உயர் சாதி நபருக்கு மரியாதை அளிப்பதற்கான அறிகுறியாகும். இது இந்திய சாதி அமைப்பின் ஒரு பகுதியாகக் கருதப்பட்டது. கிறிஸ்தவ மறைபணியாளர்களின் செல்வாக்கின் விளைவாக இந்த நடைமுறை கேள்விக்குட்படுத்தப்பட்டது.
பின்னணி
திருவிதாங்கூர் இராச்சியம் அதன் கடுமையான மற்றும் அடக்குமுறை சாதி அமைப்பிற்கு பெயர் பெற்றது. இதனைக் கருத்தில் கொண்ட விவேகானந்தர் திருவிதாங்கூரை "பைத்தியக்கார விடுதி" என்று அழைத்தார். . திருவிதாங்கூர் அரசால் தலித் இந்துப் பெண்களுக்கு முலை வரி விதிக்கப்பட்டது. அவர்கள் தங்கள் மார்பகங்களை மறைக்க விரும்பினால் அவர்கள் மார்பகங்களின் அளவிற்கு ஏற்ப வரி செலுத்த வேண்டும். இது உயர் சாதியினருக்கான மரியாதையாக கருதப்பட்டது. மேலும், நாடார், ஈழவர் பெண்கள் உட்பட கீழ் சாதியினர் வரி செலுத்த வேண்டியிருந்தது. பாலின சூழலியல், தலித் ஆய்வுகள் ஆகியவற்றின் பேராசிரியர் டாக்டர் ஷீபா கே.எம். இவ்வரியின் நோக்கம் சாதி படிநிலையை பராமரிப்பதாக இருந்தது என்கிறார்.
இந்த சட்டம் திருவிதாங்கூரின் பாரம்பரியத்தில் விளைந்தது. இதில் உயர் சாதி நபருக்கு மரியாதை செய்வதற்கான அடையாளமாக மார்பகங்கள் மறைக்காமல் விடப்பட்டது. ஆற்றிங்கல் இராணி ஒரு காலத்தில் கீழ் சாதி பெண் ஒருவர் துணியால் தனது மார்பகத்தை மூடியதற்காக அவளுக்குத் தண்டனையாக அவளது மார்பகத்தை வெட்டினார். உதாரணமாக, நம்பூதிரி பிராமணர்களுக்கு முன்னால் அல்லது கோவில்களுக்குள் நுழையும்போது நாயர் சமூகப் பெண்கள் தங்கள் மார்பகங்களை மறைக்க அனுமதிக்கப்படவில்லை. பிராமணர்கள் தெய்வங்களின் உருவங்களுக்கு மட்டுமே தங்கள் மார்பகங்களை காட்டினர். நாடார்கள், ஈழவர்கள் மற்றும் தீண்டத்தகாத சாதிகள் போன்ற இன்னும் கீழ் சாதியினரின் பெண்கள் தங்கள் மார்பகங்களை மறைக்க அனுமதிக்கப்படவில்லை. 19 ஆம் நூற்றாண்டில் கிறிஸ்தவம் பரவியதால், கிறிஸ்தவர்களாக மாறிய நாடார் பெண்கள் தங்கள் மேல் உடலை மறைக்கத் தொடங்கினர். படிப்படியாக இந்து நாடார் பெண்கள் கூட இந்த நடைமுறையை ஏற்றுக்கொண்டனர். தோள் சீலைப் போராட்டம் எனப்படும் தொடர் போராட்டங்களுக்குப் பிறகு, நாடார் பெண்களுக்கு 1859இல் மார்பகங்களை மறைக்கும் உரிமை வழங்கப்பட்டது.
திருவிதாங்கூர் இராச்சியத்தில் ஒருவரின் மார்பகத்தை மறைக்காமல் இருப்பது கீழ் சாதியினர் முன்னேறிய வகுப்பினருக்கு மரியாதை செய்வதின் அடையாளமாக மதிக்கப்பட்டதாக பல வரலாற்று ஆசிரியர்கள் ஆவணப்படுத்தியுள்ளனர்.
நங்கேலி குறித்த செவிவழிக்கதை
கிராமப்புற செவிவழிக் கதைகளின்படி நங்கேலி 19ஆம் நூற்றாண்டின் முற்பகுதியில் இந்திய துணைக்கண்டத்தின், திருவிதாங்கூர் இராச்சியத்தில் சேர்த்தலை என்ற இடத்தில் வாழ்ந்த ஒரு பெண் ஆவார். இவர் சாதி அடிப்படையிலான முலை வரிக்கு எதிர்ப்பு தெரிவிக்கும் வகையில் தனது மார்பகங்களை வெட்டிக் கொண்டார். கதையின்படி, அவர் மார்பகங்களை வெட்டி அவற்றை வாழை இலையில் கட்டி வரி வசூலிப்பவருக்கு வழங்கினார். பின்னர் குருதி இழப்பால் இறந்தார். நங்கேலியின் மரணத்தைத் தொடர்ந்து, மக்கள் இயக்கங்கள் தொடங்கப்பட்டது. விரைவில் அவர் வாழ்ந்த இடம் முலச்சிபறம்பு ( முலைச்சி இடம் என்று பொருள்) என அழைக்கப்பட்டது.
எவ்வாறாயினும், இந்த கதை இந்தியாவின் எந்த வரலாற்று பதிவுகளிலும் இடம்பெறவில்லை. மேலும் இதன் நம்பகத்தன்மையும் விவாதத்திற்குரியதாக உள்ளது. நங்கேலியின் காலத்தில் கேரளத்தில் தாய்வழி சமூகத்தில் மார்பகங்களை மறைப்பது வழக்கமல்ல என்று வரலாற்று ஆசிரியர் மனு பிள்ளை வாதிடுகிறார். பல தசாப்தங்களுக்குப் பிறகு பிரித்தானிய குடியேற்ற செல்வாக்கின் கீழ் விக்டோரிய மகாராணி கால நெறிமுறைகள் திருவாங்கூர் சமூகத்தில் ஊடுருவியது. இது தோள் சீலை அணியும் உரிமைக்கான அடுத்தடுத்த வர்க்கப் போராட்டங்களுக்கு வழிவகுத்தது. அனைத்து கீழ் சாதியினருக்கும் விதிக்கப்பட்ட ஒடுக்குமுறை வரிக்கும், ஆட்சிக்கும் எதிராக நங்கேலி எதிர்ப்பு தெரிவித்ததாக அவர் நம்புகிறார். இது காலப்போக்கில் பெண்களின் கௌரவத்தை காப்பாற்றுவதற்காக ஒரு வித்தியாசமான ஆணாதிக்கத்துகு எதிரான போராட்டமாக தொடர்ந்தது.
ஆதாரங்கள்
பகுப்பு:திருவிதாங்கூர் நாடு பகுப்பு:இந்தியாவில் வரிவிதிப்பு பகுப்பு:மார்பகம்
ராபர்ட் கார்லின்
ராபர்ட் கார்லின் (Robert Carlin , பிறப்பு: சனவரி 24 1871, இறப்பு: மார்ச்சு 10 1950), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளில் கலந்து கொண்டுள்ளார். 1887 - 1905-1908 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ராபர்ட் கார்லின் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 18 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1871 பிறப்புகள் பகுப்பு:1950 இறப்புகள் பகுப்பு:டெர்பிசையர் துடுப்பாட்டக்காரர்கள்
மச்சிலிப்பட்டினம் மக்களவைத் தொகுதி
மச்சிலிப்பட்டினம் மக்களவைத் தொகுதி, ஆந்திரப் பிரதேசத்தின் 25 மக்களவைத் தொகுதிகளில் ஒன்று.
சட்டசபைத் தொகுதிகள்
இந்த மக்களவைத் தொகுதியில் கீழ்க்காணும் சட்டமன்றத் தொகுதிகள் உட்படுத்தப்பட்டுள்ளன.
தேவையந்தாதி
தேவையந்தாதி என்னும் நூலைத் தாம் செய்ததாக 15 ஆம் நூற்றாண்டில் வாழ்ந்த கயாதரர் தம் கயாதர நிகண்டு நூலில் இரண்டு பாடல்களில் குறிப்பிடுகிறார். அந்தப் பாடல்கள்
1 2 இந்த அந்தாதியும், கோவையும் இன்று கிடைக்கவில்லை.
அடிக்குறிப்பு
பகுப்பு:15 ஆம் நூற்றாண்டுத் தமிழ் நூல்கள்
உளி
உளி (chisel) என்பது தன் நுனியில் வெட்டும் பாங்கான அலகுள்ள கருவியாகும். மர உளிகள் தம் நுனி அலகால் மரத்தைச் சீவுகின்றன அல்லது வெட்டுகின்றன. வன்மையான மரம், கல், பொன்மம் (உலோகம்) போன்றவற்றின் மேல் உளியை வைத்து சுத்தியலால் உட்புறமாகத் தட்டிச் சீவவோ அல்லது வெட்டவோ செய்யலாம். சிலவகை உளிகளின் கைப்பிடியும் அலகும் இரும்பு அல்லது மரத்தால் செய்யப்படுகின்றன. வெட்டலகின் நுனி கூராக அமையும்.
நூல்தொகை
பகுப்பு:மரவேலைக் கருவிகள்
எடப்பாடி தர்மராஜர் மற்றும் திரௌபதியம்மன் கோயில்
எடப்பாடி தர்மராஜர் மற்றும் திரௌபதியம்மன் கோயில் தமிழ்நாட்டில் சேலம் மாவட்டம், எடப்பாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தர்மராஜர், திரௌபதியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அப்பாலை மொழி
அப்பாலை மொழி (Apalaí) பிரேசில் நாட்டில் பேசப்பட்டு வரும் ஒரு கரிபிய மொழி. ஏறத்தாழ 450 பேர் இந்த மொழியைப் பேசுகின்றனர். இவர்களிற் பலர் வேயானா மொழியையும் பேசுகின்றனர். 100 பேர் அப்பாலை மொழியை மட்டும் பேசத் தெரிந்தவர்கள். இம்மொழி பேசும் மக்களிடையே அப்பாலை மொழிப் பயன்பாடு வலுவாகவே உள்ளது. அப்பாலை மொழி இலத்தீன் எழுத்துக்களில் எழுதப்படுகிறது. இம்மொழியை முதல்மொழியாகப் பேசுபவர்கள் மத்தியில் எழுத்தறிவு 30% வரை உள்ளது.
மேற்கோள்கள்
பகுப்பு:மொழிகள் பகுப்பு:கரிபிய மொழிகள் பகுப்பு:பிரேசிலின் மொழிகள்
தென்பட்டினம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மகேஷி ராமசாமி
'''மகேஷி என். ராமசாமி''', இலங்கையைப் பூர்விகமாகக் கொண்ட பிரித்தானிய மருத்துவரும், விரிவுரையாளருமாவார். இவர் தற்போது ஆக்ஸ்போர்டு தடுப்பூசி குழுவில் தலைமை புலனாய்வாளர்களில் ஒருவராக பணியாற்றி வருகிறார்.
வரலாறு
இலங்கையைச் சார்ந்த தமிழரும், அவுஸ்திரேலிய கல்வியாளரும் அறிவியலாளருமான, ரஞ்சன் ராமசாமி மற்றும் சிங்கள இனத்தைச் சார்ந்த சமரநாயக் என்ற மந்திரி ராமசாமி இவரது பெற்றோர் ஆவர். இருவருமே புகழ்பெற்ற விஞ்ஞானிகள் ஆவர்.
தொழில்
மருத்துவக் கல்வியை இங்கிலாந்தில் உள்ள கேம்பிரிட்ஜ், கிறிஸ்ட் கல்லூரியில் முடித்துள்ள மகேஷி  லண்டன், ஆக்ஸ்போர்டில் தொற்று நோய்கள் மற்றும் பொது உள் மருத்துவத்தில் பயிற்சி பெற்றுள்ளார். மேலும் ஆக்ஸ்போர்டில் உள்ள வாதாம் கல்லூரியில் முனைவர் பட்டமும் பெற்றுள்ளார்.
இவர் தற்போது ஆக்ஸ்போர்டு பல்கலைக்கழகத்தின் NHS அறக்கட்டளையில் ஆலோசக மருத்துவராகவும், ஆக்ஸ்போர்டு பல்கலைக்கழகத்தின் மாக்டலன் கல்லூரியில்  மூத்த கௌரவ மருத்துவ விரிவுரையாளராகவும் பணியாற்றிவருகிறார்.
ஆக்ஸ்போர்டு தடுப்பூசி குழுவில் முன்னணி விஞ்ஞானிகளில் ஒருவராக கருதப்படும் இவர், கோவிட்-19 தொற்றுநோயால் பாதிக்கப்பட்ட நோயாளிகளுக்கு தகுந்த நோயெதிர்ப்பு தடுப்பூசியை உருவாக்கிய குழுவில் பணியாற்றியுள்ளார்.
வளர்ச்சி நிலையில் உள்ள கோவிட் தடுப்பூசியின் மருத்துவ நடைமுறை குறித்து பிரபல மருத்துவ இதழான தி லான்செட் வெளியிட்ட கட்டுரை ஒன்றில் இவரின் பங்களிப்பைக் குறிப்பிடப்பட்டு அங்கீகரித்துள்ளது.
மேற்கோள்கள்
பகுப்பு:இலங்கைத் தமிழ்ப் பெண்கள் பகுப்பு:வாழும் நபர்கள்
அடர் சுருட்டை வால் குரங்கு
அடர் சுருட்டை வால் குரங்கு, பழுப்பு சுருட்டைவால் குரங்கு, கருந்தலை சுருட்டைவால் குரங்கு (ufted capuchin also known as brown capuchin, black-capped capuchin, or pin monkey) என்பது தென் அமெரிக்கா மற்றும் கரிபியன் தீவுகளான டிரினிடாட் மற்றும் மார்கரிட்டாவரை காணப்புடும் ஒரு புதிய உலக முதனி ஆகும். பாரம்பரிய வரையறைகளின்படி, இது தென் நடு அமெரிக்காவின் மிகவும் பரவலான விலங்கினங்களில் ஒன்றாகும். கருப்பு-கோடுள்ள கபுச்சின், கருப்பு கபுச்சின், பொன் நிற-வயிறு கபுச்சின் ஆகியவற்றை ஒரு புதிய பேரினத்தில் தனித்தனி இனங்களாகக் கருத அண்மையில் பரிந்துரைக்கப்பட்டது. இதன் மூலம் அமேசான் படுகை மற்றும் அருகிலுள்ள பகுதிகளில் வாழும் அடர் சுருட்டை வால் குரங்குகளை திறம்பட வகைபடுத்தபட்டுள்ளது. இருப்பினும், பெரிய தலையுடைய கபுச்சின் ( S. a. macrocephalus ), முன்னர் ஒரு தனித்துவமான இனமாக வரையறுக்கப்பட்டது. இது அடர் சுருட்டை வால் குரங்கின் கிளையினமாக மறுவகைப்படுத்தப்பட்டது. இதனால் அடர் சுருட்டை வால் குரங்கின் வரம்பானது கிழக்கே பெரு மற்றும் எக்குவடோர் வரையும், தெற்கே பொலிவியா வரையும் விரிவுபடுத்துகிறது.
அடர் சுருட்டை வால் குரங்கு ஒரு அனைத்துண்ணி விலங்காகும். இது பெரும்பாலும் பழங்கள், முதுகெலும்பில்லாத விலங்குகள் போன்றவற்றை உண்கிறது. இருப்பினும் இது சில நேரங்களில் சிறிய முதுகெலும்பிகளை (எ.கா. பல்லிகள், பறவை குஞ்சுகள்) மற்றும் பிற தாவர பாகங்களை உண்ணும். இவை, வெப்பமண்டல மற்றும் மித வெப்பமண்டல காடுகள், வறண்ட காடுகள், இரண்டாம் நிலை மழைக்காடுகள் உட்பட பல்வேறு வகையான பகுதிகளில் காணப்படுகின்றன.
மற்ற சுருட்டைவால் குரங்குகளைப் போலவே, இது ஒரு சமூக விலங்கு ஆகும். இதன் சமூகமானது ஆதிக்கம் செலுத்தும் ஆணால் வழிநடத்தப்படுகிறது. இதில் ஒரு குழுவானது 8 முதல் 15 நபர்களைக் கொண்டதாக இருக்கும். இவை 45 ஆண்டுகள் வரை உயிர் வாழக்கூடியன.
கருவிகள் பயன்படுத்துதல்
இவை அறிவாற்றல் மிக்க குரங்குகளாக கருதப்படுகின்றன. அடர் சுருட்டை வால் குரங்குகள் கருவிகளைப் பயன்படுத்துவது கண்டறியப்பட்டுள்ளது. இவை தண்ணீரைப் பிடிக்க கொள்கலன்களைப் பயன்படுத்துவதையும், குச்சிகளை கருவிகளாக பயன்படுத்துவதையும் (கொட்டைகளைத் தோண்டுவதற்கு, பாகில் முக்குவதற்கு, எறும்புகளைப் பிடிப்பதற்கு, உணவை பெறுவதற்கு), சாறு உறிஞ்சுவதற்கு கடற்பாசிகளைப் பயன்படுத்துவதையும், கொட்டைகளை உடைக்க கற்களை சுத்தியலாக பயன்படுத்துவதையும் அவதானிக்க முடிந்தது.
மேற்கோள்கள்
பகுப்பு:தென்னமெரிக்க முதனிகள் பகுப்பு:கொலம்பியாவின் பாலூட்டிகள் பகுப்பு:குரங்குகள்
லூகஸ் கார்லிஸ்ல்
லூகஸ் கார்லிஸ்ல் (Lucas Carlisle , பிறப்பு: சூன் 1 1988), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல் தரத் துடுப்பாட்டப் போட்டிகளில் கலந்து கொண்டுள்ளார். 2008இல், இந்த முதல் தரத் துடுப்பாட்டப் போட்டிகளில் பங்குகொண்டார்.
வெளி இணைப்பு
லூகஸ் கார்லிஸ்ல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 18 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1988 பிறப்புகள் பகுப்பு:டர்ஹாம் பல்கலைக்கழகத் துடுப்பாட்டக்காரர்கள் பகுப்பு:வாழும் நபர்கள்
பெரியகுமாரபாளையம் சென்றாயபெருமாள் கோயில்
கோயில் அமைப்பு
இக்கோயிலில் சென்றாயப்பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
ரூமிலா தாப்பர்
இளமையும் கல்வியும்
புகழ் பெற்ற பஞ்சாபிக் குடும்பத்தில் ரூமிலா தாப்பர் பிறந்தார். இவருடைய தந்தை படையில் பணியாற்றியதால் இந்தியாவின் பல பகுதிகளில் இவருடைய இளமைக் காலம் கழிந்தது. பஞ்சாப் பல்கலைக் கழகத்தில் பயின்று பட்டம் பெற்றார். பஞ்சாப் பல்கலைக்கழகத்தில் பட்டம் பெற்றதும், இலண்டன் பல்கலைக்கழகத்தில் உள்ள கீழை, ஆப்பிரிக்க ஆய்வுப் பள்ளியில் 1958 இல் புகழ்பெற்ற இந்திய வரலாற்றாய்வாளர் ஏ. எல். பாஷம் தலைமையின் கீழ் லண்டன் பல்கலைக் கழகத்தில் முனைவர் பட்டம் பெற்றார்.
வாழ்க்கைப்பணி
இவர் 1961 முதல் 1962 வரை குருசேத்திரா பல்கலைக்கழகத்தில் பண்டைய இந்திய வரலாற்றில் உயர்விரிவுரையாளராக இருந்தார். இதே பதவியில் 1963 முதல் 1970 வரை தில்லிப் பல்கலைக்கழகத்தில் பணியாற்றினார். பின்னர் இவர் புது தில்லி சவகர்லால் பல்கலைக்கழகத்தில் பண்டைய இந்திய வரலாற்றில் பேராசியரியராகப் பணியாற்றினார். இவர் இங்கு இப்போது தகைமைப் பேராசிரியராக உள்ளார்.
இவரது அரும்பெரும் பணி சார்ந்த நூல்களாக, அசோகரும் மவுரியரின் வீழ்ச்சியும், பண்டைய இந்தியச் சமூக வரலாறு: சில விளக்கங்கள், தொடக்கநிலை இந்திய வரலாற்றில் அண்மைக் கண்ணோட்டங்கள் (பதிப்பாசிரியர்), இந்திய வரலாறு, தொகுதி ஒன்று,  தொடக்கநிலை இந்தியா: தோற்றம் முதல் கி.பி 1300 வரை ஆகியவை விளங்குகின்றன.
இவரது வரலாற்றுப் பணிகள் சமூக விசைகளின் ஊடாட்டம் வழியாக இந்து சமயத் தோற்றப் படிமலர்ச்சி விளக்கப்படுகிறது. இவரது அண்மை நூலாகிய சோமநாத் இந்த குசராத் கோயில் பற்றிய வரலாறெழுதியல்களின் படிமலர்ச்சியை ஆய்கிறது.
இவரது முதல் நூலாகிய  அசோகரும் மவுரியரின் வீழ்ச்சியும் 1961 இல் வெளியிடப்பட்டது. இதில் இவர் அசோகரின் தருமம் பற்றிய கொள்கையைச் சமூக, அரசியல் சூழலில் வைத்து, பல்வேறு இனக்குழுக்களும் பண்பாடுகளும் நிலவும் பேரரசை ஒருங்கிணைக்க கருதிய பிரிவினைவாதமற்ற பொது அறமாக மதிப்பிடுகிறார். இவர் மவுரியப் பேரரசின் வீழ்ச்சி, அப்பேரரசின் ஆட்சி, உயர்மையப்பட்டதாலும் அத்தகைய பேரமைப்பைச் சிறப்பாக ஆளும்ஆட்சியாளர்கள் இன்மையாலும் ஏற்பட்டதாகக் கூறுகிறார்.
தாப்பரின் இந்திய வரலாறு எனும் நூலின் முதல் தொகுதி மக்களுக்காக எழுதப்பட்டது. இந்நூலின் கருப்பொருள் தொடக்க கால்கத்தில் இருந்து ஐரோப்பியர் வருகை நிகழ்ந்த 16 ஆம் நூற்றாண்டு வரை அமைந்தது.
பண்டைய இந்தியச் சமூக வரலாறு எனும் தாப்பரின் நூல் தொடக்க காலகட்டத்தில் இருந்து கி.பி முதல் ஆயிரம் ஆண்டுகள் வரையிலான இந்து, புத்த சமயங்களின் ஒப்பீட்டு ஆய்வாகும். இது புத்த மதம் சாதியமைப்பை எதிர்த்து பல சாதிகளின் இணக்கமான உறவுக்கு பாடுபட்டது என்பதை விவரிக்கிறது. குலக் கால்வழியில் இருந்து அரசு உருவாக்கம் வரை எனும் இவரது நூல் கி.பி முதல் ஆயிரம் ஆண்டுகளில் நடுவண் கங்கைப் பள்ளத்தாக்கில் அரசு உருவாக்க நிகழ்வைப் பகுத்தாய்கிறது. இம்மாற்றத்தில் இரும்பும் ஏர்க்கலப்பையும் உந்திய வேளாண் புரட்சியின் பாத்திரத்தை படிப்படியாக விளக்குகிறார். இதில் கால்நடை வளர்ப்பில் ஈடுபட்ட தொடர்ந்து இடம் மாறும் கால்வழி சார்ந்த முல்லைநிலச் சமூகம் ஒர்ரிட்த்தில் நிலைத்து வாழும் உழவர்ச் சமூகமாக, அதாவது உடைமைகளும் செல்வத் திரட்சியும் நகர்மயமாக்கமும் விளைந்த சமூகமாக மாறியதைக் காட்டுகிறார்.
இவர் ஆசிய ஐரோப்பா நாடுகளுக்குச் சுற்றுப்பயணம் சென்று தம் வரலாற்று ஆய்வைச் செய்தார். சீனாவில் உள்ள புத்தர் காலக் குகைகளைப் பார்த்தார். ஆரியர்களின் முதல் வருகையில் இருந்து முசுலிம்களின் வருகை வரை உள்ள வரலாற்றை எழுதியுள்ளார். இந்திய நாடு மதச் சார்பில்லாமல் அமைய வேண்டியத் தேவைகளை வலியுறுத்திக் கூறுபவர். இந்துத்துவக் கொள்கைக்கு எதிரானவர். இவர் ஆணாதிக்க எண்ணம் பெண்களை அடக்கியும் ஒடுக்கியும் வைத்த வரலாறு எப்படி எப்போது தொடங்கியது பற்றியும் ஆய்வு செய்துள்ளார். அடிப்படை வாதம் பேசுவோரும் நேர்மையற்ற அரசியல்வாதிகளும் வரலாற்றைத் திரித்து மக்களிடம் பரப்பிவருகிறார்கள் என்பது அவர் கருத்து. அரசியல் நோக்கில் வரலாறு எழுதப்படுதல் கூடாது என்றும் வரலாறு அரசியலின் குறுகிய நோக்கங்களுக்கு பலி ஆகக் கூடாது என்றும் சொல்லி வருகின்றார்.
அரசு விருதுகள்
1992இல் இந்திய ஆரசு இவருக்கு பத்ம பூஷன் விருது வழங்க முன்வந்தபோது, அந்த விருதை இவர் தமக்கு வேண்டாமென புறக்கணித்தார். குடியரசுத் தலைவரிடம், இவ்விருதைப் புறக்கணிப்பதற்கான காரணத்தையும் கடிதம் மூலம் தெரிவித்தார். கல்வி நிறுவனங்களிலிருந்தும், பல்கலைக்கழகங்களிலிருந்தும் வழங்கப்படும் விருதுகளை மட்டுமே அவர் ஏற்க அவர் தயாராக உள்ளதாகவும், அந்த விருதுகள் மட்டுமே அவருடைய துறைசார்ந்ததாக இருக்கும் என்பதாலும் அரசு விருதுகளைப் புறக்கணிப்பதாகத் தெரிவித்தார்.
கொள்கையில் உறுதி
கல்வி நிலையங்கள் வழங்கும் விருதுகளையும் மதிப்புகளையும் மட்டுமே ஏற்றுக் கொள்வது என்னும் கொள்கையை வரையறுத்துக் கொண்டார். ஆதலால் 1992 ஆம் ஆண்டிலும் 2005 ஆம் ஆண்டிலும் இந்திய அரசு ரொமிளா தாப்பருக்கு பத்ம பூசண் விருது வழங்க முன்வந்தபோது அவ்விருதை ஏற்க மறுத்தார். 2002 இல் பள்ளிகளில் வரலாற்றுப் பாடங்களில் சில மாற்றங்கள் செய்யப்பட்டன. அப்போது இந்துத்துவக் கொள்கையைக் கல்வி நிலையங்களில் அரசு திணிக்கப் பார்க்கிறது என்று தாப்பர் கண்டித்தார்.
எச்பிஓ மாக்சு
எச்பிஓ மாக்சு (HBO Max) என்பது வார்னர் புரோஸ். டிஸ்கவரிக்கு சொந்தமான அமெரிக்க நாட்டு சந்தா அடிப்படையிலான கோரிய நேரத்து ஒளித சேவை ஆகும். இந்த சேவை மே 27, 2020 அன்று அமெரிக்காவில், இலத்தீன் அமெரிக்கா மற்றும் கரிபியன் நாடுகளிலும் ஜூன் 29, 2021 அன்று அந்தோரா, எசுப்பானியா மற்றும் நோர்டிக் நாடுகளிலும் அக்டோபர் 26, 2021 இல் நெதர்லாந்து, போர்த்துக்கல் மற்றும் மார்ச் 8, 2022 அன்று மத்திய மற்றும் கிழக்கு ஐரோப்பா நாடுகளிலும் தொடங்கப்பட்டது.
இது எச்பிஓ என்ற பெயரில் கட்டணத் தொலைக்காட்சிச் சேவையின் உள்ளடக்கத்தைச் சுற்றிக் கட்டமைக்கப்படும் போது, எச்பிஓ மாக்சு முக்கியமாக வார்னர் புரோஸ். டிஸ்கவரியின் பல்வேறு திரைப்படம் மற்றும் தொலைக்காட்சி உரிமைகளுக்கான உள்ளடக்க மையமாக செயல்படுகிறது.
2021 இன் இறுதியில் எச்பிஓ மற்றும் எச்பிஓ மாக்சு மொத்தம் 73.8 மில்லியன் செலுத்தும் உலகளாவிய சந்தாதாரர்களைக் கொண்டிருந்தன. 2022 இன் இறுதியில் எச்பிஓ மற்றும் எச்பிஓ மாக்சு 76.8 மில்லியன் உலகளாவிய சந்தாதாரர்களைக் கொண்டிருந்தன.
மேற்கோள்கள்
பகுப்பு:2020 நிறுவனங்கள் பகுப்பு:கோரிக்கை சேவைகளில் சந்தா காணொளிகள் பகுப்பு:இணைய தொலைக்காட்சி ஓடை சேவைகள் பகுப்பு:ஆண்ட்ராய்டு மென்பொருட்கள் பகுப்பு:ஐஓஎஸ் மென்பொருட்கள் பகுப்பு:மேலதிக ஊடக சேவை நிறுவனங்கள்
பானக்கரம்
பானக்கரம் என்பது புளி, வெல்லம்/கருப்பட்டி, திப்பிலி, ஏலம் ஆகியவை கலந்து தயாரிக்கப்படும் சுவைநீர். முன்னர், கோடைகாலத்தில் தமிழ்நாட்டில் இது விரும்பிக் குடிக்கப்பட்டது. இன்றும் சில ஊர்களில் கோயில் திருவிழாக்களின் போது மோர்ப்பந்தல், தண்ணீர்ப்பந்தல் போன்று பானக்கரமும் பக்தர்களுக்கு வழங்கப்படுகிறது.
கன்னவரம் சட்டமன்றத் தொகுதி
கன்னவரம் சட்டமன்றத் தொகுதி, ஆந்திரப் பிரதேச சட்டமன்றத்திற்கான தொகுதிகளில் ஒன்று. இந்த தொகுதியின் எண் 190 ஆகும். இது கிருஷ்ணா மாவட்டத்தில் உள்ள 16 தொகுதிகளில் ஒன்று. இது மச்சிலிப்பட்டினம் மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.
தொகுதிக்கு உட்பட்ட பகுதிகள்
இத்தொகுதியில் 	பாபுலபாடு மண்டலம், கன்னவரம் மண்டலம், உங்குடூர் ஆகிய மண்டலங்களும், விஜயவாடா ஊரகம் மண்டலத்தில் உள்ள அம்பாபுரம், பிர்யாதி, நைனாவரம், பாதபாடு, நுன்னா, எனிகெபாடு, நிடமானூர், தோன் அதுக்குர், கூடவல்லி, பிரசாதம்பாடு, ராமவரப்பாடு ஆகிய ஊர்களும் சேர்க்கப்பட்டுள்ளன.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள்
தனுஷ்க குணதிலக்க
தனுஸ்க குணதிலக்க  (Dhanushka Gunathilleke, பிறப்பு: 17 மார்ச்சு 1991), இலங்கை கொழும்புப் பிரதேச அணியின் துடுப்பாட்டக்காரர். இவர் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2010/11 பருவ ஆண்டுகளில், இலங்கை கொழும்பு விளையாட்டுக்கழக அணி உறுப்பினராக பங்குகொண்டார்.
வெளி இணைப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:1991 பிறப்புகள் பகுப்பு:வாழும் நபர்கள்
வாய்ஸ் ஆஃப் அமெரிக்கா
வாய்சு ஆஃப் அமெரிக்கா - ஐக்கிய அமெரிக்க கூட்டரசுக்கு சொந்தமான ஒரு பன்னாட்டு ஒளிபரப்பு நிறுவனம்.
அமெரிக்காவின் ஒளிபரப்பு வாரிய ஆளுநர்கள் அமைப்பின் (BBG) கீழ் இயங்கி வரும் இந்நிறுவனம் அமெரிக்காவுக்கு வெளியே 45 மொழிகளில் பல்வேறு வானொலி, தொலைக்காட்சி சேவைகளை வழங்கி வருகிறது.
வாய்சு ஆஃப் அமெரிக்கா உலகளவில் செய்தி, பிற நிகழ்ச்சிகளை கிழமைதோறும் 1500 மணி நேரம் ஒலி/ஒளிபரப்புவதை ஏறக்குறைய 123 மில்லியன் பார்வையாளர்கள் பார்க்கின்றனர்.
மொழிகள்
வாய்ஸ் ஆஃப் அமெரிக்கா தற்போது 45 மொழிகளில் ஒலி/ஒளிபரப்பப்பட்டு வருகின்றன. (தொலைக்காட்சி அலைவரிசைகள் விண்மீன் சின்னத்துடன் அடையாளப்படுத்தப்பட்டுள்ளன):
சிறப்பு ஆங்கிலம்
thumb|right|வாய்சு ஆஃப் அமெரிக்காவின் வாசிங்டன் டி.சி. யில் உள்ள தலைமையகம்
ஆங்கிலம் சரியாக தெரியாதவர்களுக்கு உதவும் வகையில், குறைந்த வேகத்தில் வார்த்தைகளை நன்கு தெளிவாக உச்சரிக்கும் சிறப்பு ஆங்கில (Special English) நிகழ்ச்சிகள் 1959 அக்டோபர் 19-ம் தேதி முதல் ஒலிபரப்பத் தொடங்கியது.
இந்த முறையில் செய்திகள் வாசிக்கும்போது செய்தி வாசிப்பாளர்கள் வழக்கத்தைவிட குறைந்த வேகத்தில் செய்திகளை படிப்பதோடு கடுமையான சொற்களை தவிர்த்து 1500 அடிப்படை சொற்களை மட்டுமே பயன்படுத்துவர்.
ஆங்கிலம் பயில்வோருக்கு இந்நிகழ்ச்சி உதவிகரமாக இருக்கும். இந்தியாவில் டிசிட்டல் செட் டாப் பாக்சு மூலம் கேபிள் டி.வி. நிகழ்ச்சிகளை பார்ப்பவர்களுக்கு வாய்சு ஆஃப் அமெரிக்காவின் சிறப்பு ஆங்கில நிகழ்ச்சிகளை தொலைக்காட்சி பெட்டியின் மூலமும் கேட்க முடியும்.
மேற்கோள்கள்
பகுப்பு:அமெரிக்க தொலைக்காட்சி நிறுவனங்கள் பகுப்பு:ஆங்கில தொலைக்காட்சி சேவைகள்
கிளாடைன் இரின்னர்
கிளாடைன் இரின்னர் Claudine Rinner) (பிறப்பு: 1965) ஒரு பிரெஞ்சு பயில்நிலை வானியலாளர் ஆவார். இவர் ஓட்மார்ழ்சீம் வான்காணகத்தில்(நோக்கீட்டுக் குறிமுறை: 224) இருந்து 56 சிறுகோள்களைக் கண்டுபிடித்தார். மேலும், இவர் மூன்று வால்வெள்ளிகளைக் கன்டுபிடித்ததற்காக எட்கர் வில்சன் விருதைப் பெற்றுள்ளார்
வாழ்க்கை
இவர் பிரான்சு நாட்டு அல்சாசில் ஓட்மார்ழ்சீல் வாழ்கிறார். இவர் மொராக்கோவில் உள்ள எந்திரன்வகை 0.5 மீ தொலைநோக்கியைப் பயன்படுத்தி மூன்று வால்வெள்ளிகளைக் கண்டுபிடித்தார். இவர் 2013 ஆம் ஆண்டுக்கான எட்கர் வில்சன் விருதைப் பெற்றார். இவை P/2011 W2 இரின்னர், C/2012 CH17, P/2013 CE31M எனப் பெயரிடப்பட்டன. இந்த ஆண்டில் ஏழு விருதுகள் அறிவிக்கப்பட்டன. ஒவ்வொரு விருதுக்கும் 42,000 அமெரிக்க டாலர்கள் பகிர்ந்தளிக்கப்பட்டன.
பிரெஞ்சு வானியலாளர் இலாரன்ட் பெர்னாசுகோனி 1999 இல் கண்டுபிடித்த23999 இரின்னர் வால்வெள்ளி இவரது நினைவாகப் பெயரிடப்பட்டது. பெயரீட்டுச் சான்று 2005 ஜூலை 21 இல் வெளியிடப்பட்டது (M.P.C. 54566).
கண்டுபிடிப்புகள்
சிறுகோள் மையம் இவர் 2004 முதல் 2007 வரை 58 சிறுகோள்களைக் கண்டுபிடித்ததாக அறிவித்துள்ளது. இவற்றில் மூன்று பிராங்கோயிசு குகேல் உடனான இணைகண்டுபிடிப்புகள் ஆகும்.
வெளி இணைப்புகள்
பகுப்பு:பிரெஞ்சு வானியலாளர்கள் பகுப்பு:1965 பிறப்புகள் பகுப்பு:வாழும் நபர்கள் பகுப்பு:சிறுகோள் கண்டுபிடிப்பாளர்கள் பகுப்பு:பிரெஞ்சுப் பெண் அறிவியலாளர்கள் பகுப்பு:பெண் வானியலாளர்கள்
வெஸ்ட்மின்ஸ்டர் அரண்மனை
வெஸ்ட்மின்ஸ்டர் அரண்மனை (Palace of Westminster), அல்லது நாடாளுமன்ற அவைகள்(Houses of Parliament) ஐக்கிய இராச்சியத்தின் நாடாளுமன்றத்தின் இரு அவைகளும்- மக்களவை, குறுமன்னர்கள் அவை- அமர்கின்ற இடமாகும். தேம்சு ஆற்றின் வடகரையில் வெஸ்ட்மின்ஸ்டர் நகரின் லண்டன் பரோவின் மையப் பகுதியில் வரலாற்றுச் சிறப்பு மிக்க வெஸ்ட்மின்ஸ்டர் மடத்தின் அண்மையில் உள்ளது. அரசாங்கக் கட்டிடங்களான வைட் ஹால் மற்றும் டௌனிங் சாலை இதற்கு அண்மையிலேயே உள்ளன. இந்தப் பெயர் இரு கட்டிடங்களுக்கு பொதுவானதாக உள்ளது; பழைய அரண்மனை - 1834ஆம் ஆண்டில் எரிந்துபோன பழங்கால கட்டிடம், மற்றொன்று அதன் மாற்றாக தற்போதிருக்கும் புதிய அரண்மனை. இந்த அரண்மனை அரசாங்கச் சடங்குகளுக்கு அரசியின் வசிப்பிடமாக தனது தகுதியையும் கம்பீரத்தையும் தக்க வைத்துள்ளது.
வெளியிணைப்புகள்
பகுப்பு:ஐக்கிய இராச்சியத்தில் உள்ள அரண்மனைகள் பகுப்பு:ஐக்கிய இராச்சியத்தின் அரசியல் பகுப்பு:இலண்டனில் உள்ள கட்டிடங்கள்
லலிதம்
லலிதம் அல்லது வலிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து ஒன்றாவது கரணமாகும்.
இடது கையைத் தொடையில் சர்ப்பசிரசு போல வளைத்து வைத்து சூசிபாதமாகப் பிரமரிசாரியைச் செய்து அதாவது வண்டு போல் சுழன்று ஆடுவது லலிதமாகும்.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
ஈவிலின் கார்மைக்கெல்
ஈவிலின் கார்மைக்கெல் (Evelyn Carmichael, பிறப்பு: ஏப்ரல் 3 1871, இறப்பு: சூலை 14 1959), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1903 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஈவிலின் கார்மைக்கெல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 18 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1871 பிறப்புகள் பகுப்பு:1959 இறப்புகள்
ஏ. ஆர். சுப்பையா முதலியார்
'''ஏ. ஆர். சுப்பையா முதலியார்''' ஓர் இந்திய அரசியல்வாதி மற்றும் தமிழ்நாட்டில் முன்னாள் சட்டமன்ற உறுப்பினராக இருந்தார். இவர் 1957 ஆம் ஆண்டு நடைபெற்ற தேர்தலில் சங்கரன்கோவில் தொகுதியில் இருந்து இந்திய தேசிய காங்கிரஸ் கட்சியின் வேட்பாளராக போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். பின்னர் 1962 ஆம் ஆண்டு நடைபெற்ற  தேர்தலில் தென்காசி தொகுதியிலிருந்து இந்திய தேசிய காங்கிரஸ் வேட்பாளராகவும் மற்றும் 1967 ஆம் ஆண்டு தேர்தலில் கடையநல்லூர் தொகுதியில் சுயேட்சையாக போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். பின்னர் 1971ஆம் ஆண்டு தேர்தலில் திராவிட முன்னேற்ற கழக கட்சியின் வேட்பாளராக போட்டியிட்டு கடையநல்லூர் தொகுதியில் இருந்து மீண்டும் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய தேசிய காங்கிரஸ் அரசியல்வாதிகள்
இராஜஸ்தான் மாநிலங்களவை உறுப்பினர்கள்
இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் இராஜஸ்தான் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர்கள் 10 பேர். இவர்களின் பதவிக்காலம் ஆறு ஆண்டுகள்.
உறுப்பினர்கள் பட்டியல்
தற்போது இராஜஸ்தானிலிருந்து தேர்வு செய்யப்பட்டு மாநிலங்களவையில் உறுப்பினர்களாக இருப்பவர்கள், அவர்கள் சார்ந்துள்ள கட்சி போன்றவை கொண்ட பட்டியல் இது.
இதையும் பார்க்க
பகுப்பு:இந்திய அரசு பகுப்பு:மாநிலங்களவை
List of Rajya Sabha members from Rajasthan
கோசுகுறிச்சி ஊராட்சி
கோசுகுறிச்சி ஊராட்சி (Kosukurichi Gram Panchayat), தமிழ்நாட்டின் திண்டுக்கல் மாவட்டத்தில் உள்ள நத்தம் வட்டாரத்தில் அமைந்துள்ளது. இந்த ஊராட்சி, நத்தம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3095 ஆகும். இவர்களில் பெண்கள் 1627 பேரும் ஆண்கள் 1468 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டார்டஸ் ஆளுநரகம்
டார்டஸ் கவர்னரேட் (Tartus Governorate, مُحافظة طرطوس) என்பது சிரியாவின் 14 ஆளுநரகங்களில் ஒன்றாகும். இது மேற்கு சிரியாவில் அமைந்துள்ளது. இதன் எல்லைகளாக வடக்கே அல்லாதகியா ஆளுநரகம், கிழக்கில் ஹோம்ஸ் மற்றும் ஹமா ஆளுநரகங்கள், தெற்கே லெபனான், மேற்கில் மத்தியதரைக் கடல் ஆகியவை உள்ளன. சிரியாவில் அலவைடுகளை (சியா இசுலாமின் உட்பிரிவினர்) பெரும்பான்மையைக் கொண்ட சில ஆளுநரகங்களில் இதுவும் ஒன்றாகும். இப்பிராந்தியத்தின் பரப்பளவை 1,890 கி.மீ² அல்லது 1,892 கி.மீ², என தரவுகள் குறிப்பிடுகின்றன. இதன் தலைநகரம் டார்டஸ் நகரம் ஆகும்.
வரலாறு
இந்த ஆளுநரகமானது வரலாற்று ரீதியாக அலவைட் மாநிலத்தின் ஒரு பகுதியாக 1920-1936 காலக்கட்டத்தில் இருந்தது.
இது முன்னர் லடாகியா ஆளுநரகத்தின் ஒரு பகுதியாக இருந்தது, ஆனால் இது 1972 ஆம் ஆண்டு முதல் தனியாக பிரிக்கப்பட்டது.
சிரிய உள்நாட்டுப் போரின்போது இப்பகுதி ஒப்பீட்டளவில் அமைதியானதாக இருந்தது. இது பொதுவாக அசாத் சார்பு பிராந்தியமாக இருந்து, அரசாங்கத்தின் கட்டுப்பாட்டில் இருந்தது. எவ்வாறாயினும், 2013 ஆம் ஆண்டில் சுன்னி முஸ்லிம்களுக்கு எதிரான படுகொலைகள் பேடா மற்றும் பனியாஸில் நிகழ்ந்தன, மேலும் இசுலாமிய அரசு பொறுப்பேற்ற தற்கொலை குண்டுவெடிப்பு 2016 மே மாதத்தில் டார்டஸில் நிகழ்ந்தது. டார்டஸ் ஒரு பெரிய உருசிய கடற்படை தளமாக உள்ளது.
நிலவியல்
டார்டஸ் சிரியாவின் மத்தியதரைக் கடலோரப் பகுதியின் ஏறக்குறைய பாதி பகுதியைக் கொண்டுள்ளது; கடலில் ஐந்து சிறிய தீவுகள் உள்ளன, அவற்றில் மிகப்பெரியது அர்வாட் ஆகும். சிரிய கடலோர மலைத்தொடரின் (நுசாயிரியா மலைகள்) ஒரு பகுதியை உள்ளடக்கியதாக உள்நாட்டு நிலப்பரப்பானது மலைப்பாங்கானதாக உள்ளது. இங்கு பாயும் நஹ்ர் அல்-கபீர் ஆறு தெற்கே லெபனானுக்கு எல்லையாக உள்ளளது.
ஹேவகே ஜயவீர
ஹேவகே ஜயவீர (Hewage Jayaweera, சூன் 8 1976), இலங்கை கொழும்புப் பிரதேசஅணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995/96 பருவ ஆண்டில், இலங்கை தமிழ்யூனியன் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1976 பிறப்புகள் பகுப்பு:வாழும் நபர்கள்
டார்டஸ் ஆளுநரகம்
மக்கள் வகைப்பாடு
2004 ஆண்டைய சிரிய மக்கள் தொகை கணக்கெடுப்பின்படி ஆளுநரகத்தின் மக்கள் தொகை 701,400 ஆகும். 2011 ஆண்டைய யு.என்.ஓ.சி.எச்.ஏ மதிப்பீடு 797.000 ஆக உள்ளது என்றாலும் இந்த கணக்கானது போர் தொடங்கியபிறகு மாறியுள்ளது.
ஆளுநரகத்தின் பெரும்பான்மையினராக 72% அலவைட்டுகள், 7% சுன்னி முஸ்லீம், 8% இஸ்மாயிலி, 13% கிறிஸ்தவர்கள் உள்ளனர் எனப்படுகின்றனர். இருப்பினும் டாக்டர் மைக்கேல் இசாடியின் அண்மைய கணக்கெடுப்பின்படி கிறிஸ்தவர்கள் ஆளுநரகத்தில் 11.8% உள்ளனர். 1897 ஆம் ஆண்டின் கிரேக்க-துருக்கியப் போரிலிருந்து தப்பிச் சென்ற அகதிகளின் சந்ததியினரான அல்-ஹமீடியாவில் குவிந்துள்ள ஒரு சொற்ப அளவிலான கிரெட்டன் கிரேக்க சமூகம் உள்ளது.
இயன் கார்மைக்கெல்
இயன் கார்மைக்கெல் (Ian Carmichael , பிறப்பு: திசம்பர் 17 1960) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 33 முதல்தர துடுப்பாட்டப் போட்டிகளிலும், 16 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1983-1988 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
இயன் கார்மைக்கெல் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 18 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1960 பிறப்புகள் பகுப்பு:வாழும் நபர்கள்
செங்கமலநாச்சியார்புரம் ஊராட்சி
செங்கமலநாச்சியார்புரம் ஊராட்சி (Sengamalanatchiyarpuram Gram Panchayat), தமிழ்நாட்டின் விருதுநகர் மாவட்டத்தில் உள்ள சிவகாசி வட்டாரத்தில் அமைந்துள்ளது. இந்த ஊராட்சி, சிவகாசி சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9629 ஆகும். இவர்களில் பெண்கள் 5032 பேரும் ஆண்கள் 4597 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பறவைகள் சாலை
பறவைகள் சாலை (Birds Road) என்பது தமிழ்நாட்டின், திருச்சிராப்பள்ளி, கண்டோன்மெண்ட், மேல்புதூர் பகுதியில் உள்ள சாலையாகும். இந்த சாலையானது பாரதிதாசன் சாலையையும் மதுரை பிரதான சாலையையும் செங்குத்தாக இணைக்கும்விதத்தில் உள்ளது.
வரலாறு
திருச்சினோபோலி என்று கிழக்கிந்திய ஆட்சிக்காலத்தில் அழைக்கப்பட்ட, இன்றைய திருச்சிராப்பள்ளியில் குற்றவியல் நீதிபதியாக 1826இல் பதவியேற்று பணியாற்றினார் ஜான் பேர்ட் எனும் ஆங்கிலேய அதிகாரி. அந்த அதிகாரியின் நினைவாக அப்போது பேர்ட்’ஸ் ரோடு என்று பெயரிடப்பட்டிருந்தது. அந்தப் பெயரை பிற்காலத்தில் அப்படியே மொழிமாற்றம் செய்து தமிழில் பறவைகள் சாலை என்று அழைக்கப்பட்டு வருகிறது.
மேற்கோள்கள்
பகுப்பு:திருச்சிராப்பள்ளியில் போக்குவரத்து
ஏ. அ. சுப்பராஜா
ஏ. அ. சுப்பராஜா ஏ. ஏ. எஸ். சுசீலா தம்பதியருக்கு ஏ. ஏ. எஸ். சியாம் ராஜா, சுப்பராஜா, எஸ்.ஜே சுமதி, சுமித்திரா என்ற குழந்தைகள் இருந்தனர்.
மேற்கோள்கள்
பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள்
ஆற்காடு ரங்கநாத முதலியார்
ஆற்காடு ரங்கநாத முதலியார் (29 ஜூன் 1879 – 8 ஜூலை 1950) ஓர் இந்திய அரசியல்வாதி மற்றும் தத்துவவாதி ஆவார். 1926 முதல் 1928 வரை சென்னை மாகாண த்தில் பொது சுகாதாரம் மற்றும் கலால் அமைச்சராக பணியாற்றினார். ரங்கநாத முதலியார் பெல்லாரி யைச் சேர்ந்தவர.
பெரம்பலூர் மாவட்டம்
பெரம்பலூர் மாவட்டம் இந்திய மாநிலமான தமிழ்நாட்டின் 37 மாவட்டங்களில் ஒன்றாகும். பெரம்பலூர் மாவட்டம், 1995-ஆம் ஆண்டு ஜனவரி மாதம் 1-ஆம் தேதி திருச்சிராப்பள்ளி மாவட்டத்திலிருந்து பிரிக்கப்பட்டது. இம்மாவட்டத்தின் தலைநகரம் பெரம்பலூர் நகரம் ஆகும். இம்மாவட்டம் 322 சதுர கி.மீ. பரப்பளவுடையது. பெரம்பலூர் மாவட்டத்தை இரண்டாக பிரித்து, தமிழகத்தின் 31-ஆவது மாவட்டமாக அரியலூர் மாவட்டம், நவம்பர் 23, 2007-இல் நிறுவப்பட்டது.
ஆற்காடு ரங்கநாத முதலியார்
ஆரம்ப கால வாழ்க்கை
ரங்கநாத முதலியார் 1879 ஆம் ஆண்டு ஜுன் 29 அன்று சென்னை மாகாணத்தில் ஒரு முதலியார் குடும்பத்தில் பிறந்தார். இவர் சென்னையில் பள்ளிப்படிப்பை முடித்தார். சென்னை கிறித்துவக் கல்லூரி மற்றும் டாகர் அம்பேத்கர் அரசு சட்டக் கல்லூரிகளில் பட்டம் பெற்றார். இவர் 1901 ஆம் ஆண்டில் அரசுப் பணியில் சேர்ந்து பெல்லாரி துணை கலெக்டராக பணியாற்றினார். பின்னர், இவர் இறை ஞானத்தால் ஈர்க்கப்பட்டு அன்னி பெசண்டினை பின்பற்ற தொடங்கினார்.
பெரம்பலூர் மாவட்டம்
அமைவிடம்
இம்மாவட்டம் வடக்கில் கடலூர் மாவட்டம், தெற்கில் திருச்சிராப்பள்ளி மாவட்டம், கிழக்கில் அரியலூர் மாவட்டம், மேற்கில் நாமக்கல் மாவட்டம் மற்றும் தென்மேற்கில்  திருச்சிராப்பள்ளி மாவட்டம் எல்லைகளாகக் கொண்டது. பெரம்பலூர் மாவட்டம் சென்னைக்கு தெற்கே 267 கி.மீ தொலைவில் தமிழ் நாட்டின் மையப்பகுதியில் அமைந்துள்ளது. இது 10.54’ மற்றும் 11.30’ டிகிரி வடக்கு அட்சரேகை மற்றும் 78.54’ மற்றும் 79.30’ டிகிரி கிழக்கு அட்சரேகைக்கு இடையே 1757 சதுர கி.மீ பரப்பளவில் அமைந்துள்ளது. இது கடலோரப் பகுதி இல்லாத நிலப்பகுதி மட்டுமே உள்ள மாவட்டம் ஆகும்.
ஆற்காடு ரங்கநாத முதலியார்
பொது வாழ்க்கை
ரங்கநாத முதலியார் 1914 இல் இளம் ஆண்கள் இந்திய சங்கத்தை நிறுவி 1915 இல் கோகலே மண்டபத்தை கட்டினார். முதலியார் 1924 இல் தேசிய மாநாட்டின் தூதுக்குழுவின் ஒரு அங்கமாக பெசண்டு டன் லண்டனுக்குச் சென்றார்.